Den høje inflation har betydning for boligrenterne, da centralbankerne vil forsøge at sænke inflationen ved at sætte de styrende renter op (de styrende renter påvirker de øvrige rentetyper). Det kaldes pengepolitik. Når renten stiger, vil det alt andet lige få boligprisrene til at falde. Det skal dog understreges, at boligpriserne afhænger at mange andre faktorer end kun renteudviklingen, fx beskæftigelsen, forbrugertilliden, boligskatterne og den demografiske udvikling. Over tid har udviklingen i boligpriserne svinget meget, men siden 1992 er huspriserne steget med knapt fem procent om året i gennemsnit for hele landet. Den almindelige inflation har været noget lavere.